मलेरिया

मलेरिया मच्छर काटे से फइले वाली एगो बेमारी हवे। आम लच्छन, मच्छर काटे के लगभग पनरह दिन के बाद देखलाई पड़े शुरू होखे लें जेह में बोखार, देह दर्द, सिहराई आ कपार बथल आ मिचली आइल चाहे उल्टी होखल हवे। ई बेमारी, पूरा गर्म-नम जलवायु वाला इलाका में पावल जाले आ एगो सिंगल कोशिका वाला परजीवी प्लाज्मोडियम के इन्फेक्शन से होखे ले, एह प्लाज्मोडियम के पहुँचावे के काम मच्छर काटे के समय होला।